Katkised ja kasutamata külmkapid nagu televiisoridki kuuluvad ohtlike jäätmete hulka ning Rakvere linnas ning mõnes teiseski omavalitsuses korraldatakse nende kogumist.    Rakvere linna keskkonnainsener Jüri Eljas ütles, et viimane kogumisring oli kevadel ja järgmine soovitakse teha augustikuu esimeses pooles.    Täpne kuupäev ja ajagraafik avaldatakse siis Virumaa Teatajas.    Suuremõõtmeliste esemete järele on siis võimalik tellida autot koju, kuid esemed tuleb tuua maja hoovi väravasse.    Arvestades niisuguse ohtlike jäätmete äraandmise populaarsust, tahetakse kolmas ring korraldada veel oktoobriski.    Virumaa Teataja